Avropa Şurası

Avropa Şurası (, ) — Avropadaki 47 aza devletiniñ teşkilâtı.

Azalıq, uquq üstünligi esasını tanığan ve vatandaşları içün esas insan aqları ve serbestliklerini kefalet etken butün Avropa devletleri içün açıq.

Avropa Şurası onıñ azaları içün müim olğan meselerni muzakere ete. Bu cümleden, cinayetçilikniñ ögüni aluv, narkotik suistimalı, etraftaki müit qorçalav, ayatahlâq ve icret meseleleri üzerinde çalışa. Avropa Şurası çeşit Avropa devletleri arasında on biñlerce ekitaraflama muqaveleniñ yerine kelgen 160-tan ziyade halqara muqavele, añlaşma ve konventsiya azırladı.

Avropa Şurasınıñ eñ büyük muvafaqiyetlerinden biri, İnsan aqları Avropa makemesi içün temeli olğan 1950 senesi İnsan aqlarını ve esas serbestliklerini qorçalav aqqında konventsiya olğan. 

Avropa Şurasınıñ ştab-kvartirası frenk-nemse sıñırındaki Strasburg şeerindedir. 

 İhtar 

Avropa Şurasınıñ resmiy veb saytı

Kategoriya:Halqara teşkilâtlar
Kategoriya:Avropa